
carcedad di camber pa studiantenan na Hulanda, 
lo sigui crece y bira pio den añanan dilanti, sigur 


ora cu tuma nota cu instancianan educacional, kier 
mira medida wordo tuma pa limita e cantidad di 
studiantenan for di otro paisnan pa bin studia na 
Hulanda. 


En parti un decision asina ta dirigi na e momentonan 
aki riba e situacion actual caminda simplemente no tin 
suficiente alohamento principalmente na ciudadnan di 
Rotterdam y Amsterdam pa acomoda e demanda cu 
tin for di exterior. 


E nivel di educacion na Hulanda a bira algo sin igual 
caminda hasta na varios universidad lesnan ta wordo 
duna mas na Ingles cu na Hulandes y esaki ta un trend 
cu a bin a cambiando den ultimo añanan. 


Un luna y mey atras, entre otro Arubahuis lo e emiti un 
noticia caminda nan ta adverti e grupo di hobennan 
cu a caba scol e aña aki, pa nan no bay Hulanda sin cu 
nan tin un camber regla, ya cu e scarsedad di camber 
ta algo hopi serio. 


Siman pasa caba e asunto aki a bin den publicidad 
caminda universidadnan kier limite e cantidad di 
studiantenan for di otro paisnan ya cu no tin suficiente 
acomodacion pa aloha tur hende loke por conduci na 
problemanan pa e studiantenan aki. 


Arubahuis normalmente sa yuda den busca alohamento 
pa studiantenan di Aruba pero pa algun aña caba ta 
pidi e studiantenan pa cuminsa busca camber for di un 
aña adelante ya cu e scarsedad di espacio ta algo serio. 


E situacion aki lo no cambia a corto plaso y ta den e 
contexto aki lo ta na su luga pa Gobierno di Aruba en 
cooperacion cu gobierno Hulandes, trata di yega na un 
solucion pa asina sirbi interes di studiantenan di Aruba. 


Esaki lo por ta un inversion den un edificio cu lo 
sirbi como alohamento pa studiantenan, mara na 


Gobierno inverti den studiantenan 
Compleho di apartamento pa por 


ubica studiantenan na Hulanda 


condicionnan estricto pa nan periodo di keda den un 
di e cambernan aki, ya cu na Hulanda tin studiantenan 
cu ta keda “forever” den un studenteflat sin 
hustificacion. 


E studiantenan aki ta paga nan huur mescos cu nan 
tin cu haci aworaki y lo tin cu mira si e pago di huur 
aki ta suficiente pa financia e proyecto di vivienda pa 
studiante di Aruba aki. 


Ta rekeri un estudio di e situacion pero sin duda e ta 
algo necesario cu por alivia e situacion cu tin awor 
aki, caminda entre otro tin hobennan cu a biaha caba 
pa Hulanda, den un intento pa logra haya un camber 
pa huur sin perde mucho tempo. 


Algun di nan lo bay keda cerca conoci of amigo di 
nan cu ya caba a studiando eynan caba pero ta 
situacionnan cu no por dura mucho tempo pero e 
buskeda di un camber ta keda un problema serio 
segun autoridadnan Hulandes. 


Tin cu desaroya un plan pa atende cu esaki ya cu tur 
aña tin grupo grandi di studiantenan cu ta caba nan 
scol y kier sigui specialisa nan mes na Hulanda, pues 
no ta un asunto cu ta algo temporario y gobierno 
por tuma e iniciativa pa presenta un plan asina 
na gobierno Hulandes pa mira sin por yega na un 
solucion cu ta sirbi interes di studiantenan di Aruba. 


3 


Diahuebs 28 di Juli 2022 


LOCAL 


T 


in lucha andando pa basta aña caba entre doño di e 
edificio di ex Havana y Reflexions. Ambos kier e pida 


tereno riba cual Reflexions ta situa. E asunto a bay asina 
leu cu doño di ex Havana pa presiona Reflexions, el a kita 
coriente y awa. 


Sin coriente of awa, Reflexions a hay’e lomba contra 
muraya. El a haci tur intento pa haya coriente y awa riba su 
nomber, pero pa burocracia y disputa andando, no a logra. 
Ni pa e fecha cu Navarra, doño di ex Havana, a dun’e pa 
logra esaki. 


Navarra ta doño di e edificio di ex Havana, riba cual e 
conexionnan di awa y coriente tabata poni. E tabatin 
mester di su propiedad pa haci e renobacionnan necesario 
y a duna doño di Reflexios te cu dia 10 di juli pa haya su 
mesun conexionnan. 


Pero pa motibo cu ambos grupo a haci peticion pa e pida 
tereno unda cu Reflexions ta situa, no tin un decision 
ainda, y esaki ta haci cu ni Elmar ni WEB no kier a kima nan 
dede y pone e conexionan. Awo sinembargo a ordena tur 
partido concerni pa coopera cu e negoshi por sigui draai. 
Esey tabata decision di Corte ayera. 


Den e caso aki, ademas di peticion pa permiti e companianan 
di utilidad haci e conexionan necesario, Dontom tambe a 
pidi un suma pa daño y perhuicio: Afl. 286.971,34. 


Corte si a haya cu Dontom tin motibo urgente pa cuminsa 
cu e caso ya cu ta recientemente a confronta nan cu e 
hecho cu ta cera e conexionnan. Esaki ta un intento cu 
Reflexions a bin ta trahando riba dje for di aña 2019. 


Hues a bisa cu durante tratamento di e caso no a bini dilanti 
cu ta cera e conexionnan a por basha e edificio abou. 
Solamennte Dontom a trece esaki dilanti. A compronde di 
e abogado di Navarra cu tin intencion pa haci algo, pero 
no a menciona plannan concreto. E parti cu ta papia di e 
beerput a wordo rechasa pa motibo cu a deshaci di esaki 


Reflexions a purba haya coriente for di 


2019 pero a haya hopi contratempo 


caba y no por haci nada mas. Ademas ora cu e acuerdo 
di huur a finalisa, Dontom mester a percura pa su mesun 
beerput. 


E asunto di coriente via di e terenonan di Navarra ta algo 
otro. E sistema aki di coriente ta algo cu Navarra mes a 
crea ora cu el a huur e espacio ey na Dontom sin cambia e 
instalacion en cuestion. Hues a bisa cu ora e relacion tabata 
bon, esaki no tabata un problema pa e partidonan. Esaki a 
cambia drasticamente ora cu Dontom a descubri cu Navarra 
no ta doño di e tereno unda e Reflexions tabata situa y a 
kibra e acuerdo di huur. Pero el a sigui haci uzo di e tereno. 


Dia 22 di februari, 2019, Dontom a haci un peticion pa haya 
su mesun conexion. A base di esaki den un sentencia di 
Corte di dia 29 di october, 2020, a bisa cu Navarra mester 
permiti cu persona di entre otro Elmar ta haci trabou riba 
e terenonan erfpacht di dje pa Reflexions haya su mesun 
conexion. 


Hues ta bisa cu e hecho cu despues di dos aña y mey ainda 
Dontom no a haya conexion no ta su culpa. Nan a demostra 
suficientemente cu esey ta debi na circunstancianan cu no 
ta den nan man. 


Corte ta compronde cu Navarra ta prefera pa Dontom haya 
mas lihe posibel su mesun conexion. Pero no a demostra cu 
e tabatin motibo urgente pa cera e conexion e momento 
cu el a laga haci esaki dia 11 di juli ultimo. El a actua contra 
interes di Dontom, cu desde e sucedido ey no por a habri 
e beach bar mas. P’esey a bay di acuerdo cu su peticion pa 
ordena e conexion. 


Pa loke ta e compensacion, a limita esaki na e suma di casi 
16 mil florin. 


A otorga solamente e parti di uzo di generator y un parti 
di perdida di entrada. A pone e suma aki na Afl. 15.580,--, 
cu ta e gastonan di un periodo di dos siman. 


Pues mester pone e coriente prome cu mañan. 

a pa algun siman caba por a tuma nota cu varios 
partido politico, a cuminsa cu un tipo di campaña 


electoral, caminda ya caba tin varios reunion ta 
tumando luga den fin di siman mientras cu tin partido 
cu a cuminsa manda nan ekipo di campaña pa haci 
bishita na cas di votadonan. 


Tanto partido chikito como e dos grandinan ta activo 
cu nan votadonan y ya caba tin varios reunion a bin 
a tumando luga pero e vacacion escolar a minimalisa 
esaki un tiki ya cu tin hopi hende den exterior. 


Partido MEP ta activo caba segun informacionnan 
fededigno cu AWEMainta a ricibi mientras cu pa algun 
tempo caba, partido AVP pa medio di su lider Mike 
Eman, ta bishitando varios bario, combersando cu 
ciudadanonan riba e desaroyonan cu tin, principalmente 
pa haya sa nan preocupacion- y problemanan di un 
inflacion devastado. 


Partido RED cu na a haya sosten di votadonan pa 
retene su asiento den Parlamento, tambe a inicia cu su 
campaña yamando caba algun conferencia di prensa 
caminda e siman aki e lider Ricardo Croes a mustra cu 
su partido no tin miedo ni di MEP y tampoco AVP. 


Un argumento cu tambe por a scucha for di e lider di 
partido Accion 21 kende recientemente a haci un tipo 
di apelacion politico riba pueblo, pa no sigui sostene 
e dos partidonan tradicional cu ta esun berde y esun 
geel. 


Un expresion cu a mustra riba un acion di campaña 
pero cu ta tuna indicacion caba e rumbo cu e partido di 
Luis Mansur lo tuma den proximo campaña electoral. 


Mientras tanto por a tuma nota di algun auto caba 
coriendo cu windshield covers nobo cu cara di 
politiconan di e partido, cu no ta algo bieu pero algo cu 
recientemente a pega riba e autonan aki pa sirbi como 
promocion pa un candidato. 


Eleccion ta den porta ya cu varios 
partido a cuminsa campaña politico 


E forma con ultimo dianan algun miembro di fraccion 
di MEP a sali bin agresivo dilanti sosteniendo 
tur cos cu e gobierno cu nan tin cu supervisa y 
controla su maneho, ta duna indicacion cla cu tin 
cierto desaroyonan politico cu ta na caminda y cu 
lo ta indicacion cu pronto lo por tin cambio den 
gobernacion di e pais. 


Un que otro lo por tin di haber cu e asunto di un 
posibel “aanwijzing” pa Conseho di Minister of 
contra un of otro Minister di parti di RMR cu lo pone 
cu Prome Minister lo disolve parlamento un biaha 
mas. 


E scenario cu den pasado caba a ser aplica riba 
ex Minister Rudy Croes, caminda a base di un 
KB a obliga Prome Minister e tempo ey, Nelson 
Oduber kita cartera for di dje, ta un posibilidad na 
e momentonan aki, mirando e falta di respet cu 
principalmente tanto Prome Minister Evelyn Wever 
Croes como Minister di Finansa, Xiomara Maduro a 
bin ta demostrando pa acuerdo y palabracionnan cu 
nan mes a firma pa ehecuta esakinan. 


No ta miho momento pa un eleccion, no tin espacio 
financiero na e momentonan aki pa eleccion pero 
e forma con cosnan ta desaroyando, un actuacion 
di Prome Minister cu tin tur hende babuca, ta duna 
cierto señal cu cueste loke cueste e lo kier evita 
ehecucion di e “aanwijzing” sugeri pa CAft contra di 
Conseho di Minister di Aruba. 


Kico esaki lo nifica ta dificil pa pronostico ya cu 
pa colmo esaki a bin den un periodo cu tanto 
parlamento di Aruba como di Hulanda ta cu reces 
mescos cu gobierno pero cu tin cosnan ta broei ta 
sin duda, mas ainda mirando e reunion cu Prome 
Minister durante di su vacacion a bay reuni cu 
Gradus di CAft. 


Pues tin ingrediente concreto pa anticipa cu lo tin un 
proceso electoral na caminda. 

momento cu el a cuminsa traha cu dokter Busari, el a haya e impresion di no 
ta solamente studiante medico pero ta forma parti di e team di dokter. E ta 
laga bo sinti como colega unda cu por tuma decision entre otro ora di trata 
pashent. Esaki ta haci cu Zwolsman a sinti su mes cu e tin un luga den hospital 
y den un team unda e tambe por laga su bos resona. Loke mas e gusta ta cu 
semper e ta stimula nan pa pensa critico. Dicon tin cierto maneho, pakico 
cierto tratamento ta miho? 
Dus no solamente sigui regla 
of e guia automaticamente 
pero pensa mas leu, kico tin su 
tras. 


Director di Hospital, Jacco 
Vroegop, ta conta cu e ta 
hopi orguyoso cu un di e 
specialistanan 
di 
Hospital 


a logra gana un premio 
tremendo asina ki y cu esaki ta 
laga Aruba resona den exterior. 
“E ta demostra cu nos mes por, 
nos mes tin experticio den cas 
y cu inversion den educacion 
y 
personal 
ta 
esencial. 


Educacion ta fundamental den 
e desaroyo di un ser humano y 
pa Hospital esaki ta demostra 
cu sigui inverti den hende y den 
cuido di salud ta sumamente 
importante. 


V 


arios studiante medico cu a pasa nan 
stage na Aruba a dicidi pa nomina 


e pediatra y decano Jamiu Busari pa e 
Jan Heijlman prijs di Vrije Universiteit 
Amsterdam (VU). Den ful e cupo di 
nominacion di diferente parti di Hulanda 
y Caribe Hulandes unda cu VU tin un 
cooperacion pa manda studiantenan 
(coassistenten) core stage, el a resalta. 
Hospital ta hopi orguyoso cu un di su 
specialistanan a logra sobresali como 
miho specialista y cu esaki pone Aruba 
den ‘spotlight’ alabes. 


E Jan Heijlman Prijs ta un premio cu 
anualmente ta ser otorga pa Co-Raad di 
VU (Conseho di studiantenan medico) 
na e miho den 5 categoria esta; miho 
specialista, miho stage, miho assistent di 
dokter, miho localidad pe training clinico 
educacional (Klinisch Training Onderwijs, 
esta KTO) y miho docente di KTO. 


Dokter Jamiu Busari, a duna di conoce 
cu e no tabata sa mes cu e premio aki 
ta existi pero cu e ta hay’e importante 
p’e reconocimento di educadornan pa 
nan desaroyo pa duna les y supervision. 
Pa dokter Busari, esaki ta nifica un 
logro grandi pa ta scogi como e miho 
specialista. E ta algo fantastico cu Aruba 
tambe ta riba mapa pa duna aporte ne 
desaroyo di futuro dokternan. 


Studiante medico Emma van Kempen 
ta splica e motibo cu a nomina dokter 
Busari. “Esaki ta pa su forma di ta cu e 
pashentnan. Tambe no por lubida e 
proyecto “Jump 18” cu el a inicia. E ta 
un colega great, tin bon conexion cu e 
studiante y ta hopi envolvi cu ful e team 
di studiante na Hospital. Ademas, e 
atencion cu e tin pa stimula e desaroyo 
personal di e studiantenan ta masha 
importante.” Esakinan ta un par di motibo 
entre hopi cu van Kempen ta menciona di 
ta agradecido p’e. 


Maud Zwolsman a duna di conoce cu na 


Dokter Jamiu Busari a gana 


Jan Heijlman prijs 2022 

en 
cuadro 
di 
diferente 
trabaonan 
di 


implementacion cu ta tumando luga pa locual 


ta Landspakket, e siman di 25 pa 29 di juli, e ekipo 
di Directie Financien conhuntamente cu Centrale 
Accountants Dienst ta sintando hunto cu expertonan 
di Hulanda pa asina enfoca riba e reforsamento di e 
columna financiero. 


Den e siman aki tin diferente sesion cu ta tumando 
luga cu e diferente departamentonan pa asina 
enfoca riba temanan escencial cual lo conduci na 
mehoracion y reforsamento di e columna financiero. 


Esaki cu bista pa mehoracion di servicio, 
optimalisacion y creacion di eficiencia pa locual ta 
e columna financiero. 


Diferente tema cu lo enfoca ta por ehempel e aspecto 
di contraloria, y e aspecto di administracion e siman 
aki tambe ta trata e aspecto di roadmap y asina e 
routekaart pa pone e accionnan y implementacion 
den tempo. 


Ekipo di Aruba enfocando pa mehora 


y reforsa e columna financiero 

iamars mainta minister Ursell Arends a reuni cu Raad 
van Toezicht di SABA pa alinea e vision y maneho di 


cuido di adulto mayor. 


E demanda pa cuido a cambia den e ultimo añanan, e ta 
creciendo y tin su complehidad. Ministerio di asuntonan 
di adulto mayor ta bay cuminsa un proyecto piloto den 
casnan di cuido pa organisa e cuido, algo cu SABA tambe a 
demostra di ta dispuesto pa coopera cu’ne. 


A splica durante e reunion cu e intencion di Directie 
Ouderenzaken ta pa centralisa ayudo pa atende cu 
bienestar y cuido. E maneho lo enfoca riba crea espacio 
financiero pa apoya casnan di cuido cu e.o un “ouderenarts” 
– dokter di adulto mayor. Tipo di restructuracion asina ta 
necesario, y lo berdaderamente crea balor agrega pa tur 
esnan cu ta uza y ta traha den cuido di adulto mayor. 


SABA su servicionan ta encera un cuido mas intensivo, 


Minister Arends a reuni cu Raad van Toezicht di 


SABA: Maneho ta pa centralista ayudo pa duna cuido 


incluyendo cuido medico pa personanan cu tin e 
necesidad adicional. Ta importante pa remarca cu 
SABA ta basta proactivo den educacion pa acapara 
nan miembronan di ekipo pa maneha e peso di cuido 
creciente – pero ta haci e miho posibel cu e recursonan 
limita. Ministerio di asuntonan di adulto mayor ta 
buscando solucionnan den forma creativo of den 
forma di eficiencia pa por crea espacio pa e inversionnan 
necesario. 


“Nos kier yega na un cuido mas miho y esey ta cuminsa 
na infrastructura. E vision di SABA y maneho di gobierno 
mester conecta na otro. Tin mehoracion pa haci riba e 
punto di por ehempel optimalisacion, y nos lo analisa e 
datos debidamente”, segun minister Arends. 


Den e siguiente simannan lo sigui cu e trabounan 
necesario pa logra e meta di mehoracion di cuido di 
adultonan mayor, hunto. 

a juni 2022 Futura a colabora cu Stichting 
EPB pa por re-distribui 105 aparato cu ta 


inclui entre otro: computer towers, monitors, 
keyboards, mouses, telefon y mas. 
E 


iniciativa prome cu e nomber ‘Re-Tech’ 
- a cuminsa na aña 2019, unda cu Aruba 


Futura Foundation (Futura) a identifica un 
oportunidad, como cu tin hopi computer, 
hardware, materialnan, y aparatonan ta 
wordo deshaci di dje, of ta wordo tira afo, 
mientras cu esakinan kisas ainda por ta util 
pa otro persona-, scol-, of institucionnan den 
educacion. 


Mayoria di nos hopi biaha ta cumpra 
aparatonan nobo despues di tempo, sea 
ta un computer, tablet, of telefon, y nos ta 
deshaci di esun ‘bieu’, of nos ta lage un banda. 
Mescos, hopi organisacion, departamento, 
y companianan tambe despues di tempo ta 
cumpra y adkiri aparatonan y computernan 
nobo mientras cu e bieunan ainda por tin bon 
uzo pa nan. E aparatonan aki, si nan no wordo 


FUTURA 
RE-TECH: Un iniciativa y colaboracion 


‘grassroots’ cu un impacto grandi 


re-distribui of re uza den un otro 
forma, normalmente nan lo wordo 
tira afo, y finalmente yega na nos 
‘landfills’. 


Asina na 2019 Futura a cuminsa cu 
e iniciativa pa colecta computer, 
hardware, y diferente material 
y piesanan tecnologico na nan 
oficinanan, mientras cu ta colabora 
cu diferente scol y schoolbestuur 
pa por re-distribui esakinan unda 
cu mester. 


Na 2021 Futura a colabora cu 
studiantenan di EPI como parti 
di nan klas di ‘Leadership’, y aki 
e studiantenan tabata tin como 
tarea pa yuda Futura cu e diseño 
di e iniciativa, un nomber, logo, y 
un strategia pa por colecta mas 
material posibel. Asina e nomber 
‘Re-Tech’ a nace cu su slogan 
‘Giving 
technology 
a 
second 


chance’. 


Desde 2019 te cu dia di awe na juli 
2022, Futura - den colaboracion 
cu partners - a colecta un total 
di 815 aparato, consistiendo di 
entre otro: computer towers, 
monitors, 
keyboards, 
mouse, 


telefon, 
printers, 
beamers, 


cables, 
y 
otro 
acesorionan 


tecnologico. Organisacionnan y 
departamentonan gubernamental, 
companianan den sector priva, 
y ciudadanonan na un manera 
individual a coopera cu nan 
donacionnan pa haci esaki posibel. 


Den pasado Futura a re-distribui 
computer, hardware, y materialnan 
den colaboracion cu entre otro 
Metabolic Foundation, y cu SKOA 
pa nan scolnan. Awor na juni 2022 
Futura a colabora cu Stichting EPB 
pa por re-distribui 105 aparato cu ta 
inclui entre otro: computer towers, 


monitors, 
keyboards, 
mouses, 


telefon y mas. E materialnan aki 
lo wordo re uza na EPB pa entre 
otro e studiantenan den e curiculo 
nobo di ICT Support. 


Futura ta yama danki na Gobierno 
di Aruba pa e apoyo, y tambe na 
tur partner den sector priva, sector 
publico y academico, pa por haci e 
iniciativa di ‘Re-tech’ aki posibel. 


Un danki tambe na comunidad 
general, 
y 
specialmente 
na 


Stichting EPB pa e colaboracion 
y apoyo den e periodo aki. ‘Re- 
tech’ ta un iniciativa realmente 
‘grassroots’ y un ehempel di con 
por medio di colaboracion, por 
logra haci un impacto grandi, y 
minimalisa impacto riba nos medio 
ambiente. 


Si bo organisacion tin aparato, 
materialnan, computers, etc. cu 
no ta wordo uza mas, y cu no ta 
den un estado completamente 
deteriora, contact Futura na hello@ 
futuralab.org pa explora con lo por 
colabora pa re-distribui esakinan 
na institucionnan educacional y pa 
studiantenan cu sigur lo por haci 
bon uso di nan. 

ruba a briya un bes mas riba tarima internacional 
cu un bunita presentacion di e grupo di acrobata 


RCC Aruba den e programa tan gusta America’s Got 
Talent (AGT). Pa prome bes Aruba su nomber a zona 
den e programa AGT. Pueblo henter por a wak cu hopi 
orguyo bandera di Pais Aruba ta briya riba un tarima 
mundial, di un programa cu mundialmente tin un 
sintonia hopi grandi. 


Ken ta RCC Aruba 


RCC Aruba ta consisti di bailarinnan Arubiano y 
acrobatistanan Colombiano, Cubano y Venezolano. 
Acrobatistanan di varios Pais internacional cu a haci 
Aruba nan cas. For di aña 2010 RCC Aruba ta duna 
presentacion den varios hotel aki na Aruba.Minister 
Xiomara ta informa cu ya pa un tempo basta largo RCC 
Aruba a bin ta promove Aruba riba tarima internacional. 
Na aña 2019 RCC Aruba a cuminsa participa na 
festivalnan di circo internacional. Asina RCC Aruba 
a participa na ‘China International Circus Festival’ na 
aña 2019 y a duna presentacionnan na tres diferente 
ciudad. Na december 2020 e grupo di acrobatistanan 
aki a duna mas cu 60 presentacion na Budapest na 
Hungria. Na januari 2021 RCC Aruba a participa na 
otro Festival di Circo mundialmente renombra ‘Circo 
‘Budapest Circus Festival’ na Hungria. RCC Aruba a 
gana e tercer premio y un premio special. 


RCC Aruba ta representa Aruba dignamente cu 
hopi orguyo y amor 


Minister di Cultura ta subraya cu bunita di e artistanan 
aki ta cu na tur Pais caminda nan ta presenta, e grupo 
ta representa Pais Aruba y ta carga bandera di Aruba cu 
hopi orguyo y honor. 


Desde di e presentacion di RCC Aruba na Budapest, 
e Grupo di artistanan a ricibi contratonan na circonan 
renombra mundialmente. 


Actualmente RCC Aruba ta na Inglatera participando 
den e Summer Circus & Water Spectacular den 
Hippodrome Circus na Londres, Inglatera. Esaki ta 


Nomber y bandera di Aruba pa prome bes den e programa America’s Got Talent 
RCC Aruba a clasifica pa e segunda ronda 


un circo unico ya cu su escenario ta rondona na awa. 
Despues di nan presentacion na Inglatera, nan ta 
continua na september cu presentacionnan na Italia y 
den luna di october na Francia. 


Gradicimento 


Minister di Cultura na nomber di Gobierno y pueblo 
di Aruba ta gradici tur miembro di e grupo di RCC 
Aruba pa stima y representa Aruba asina bunita. Danki 
pa promove y laga bandera di Aruba briya riba tur 
tarima internacional durante boso presentacionnan. 
Pais Aruba ta hopi orguyoso di boso y masha pabien cu 
boso clasificacion pa e dos ronda pa e audicion den e 
programa di AGT. Boso por conta cu Aruba su apoyo! 

y structuralmente 
testnan 
ta 
keda 


haci den e edificio 
na Oranjestad. 


E 
edificio 
nobo 


(ex 
Codemsa) 


lo 
keda 
cla 


comienso di 2024 
na unda e warda 
di Oranjestad lo 
wordo 
muda 
y 


ubica akinan. Mi 
a 
wordo 
splica 


cu e edificio lo wordo gestrip completo, djis skelet ta keda y 
pa despues construi ful di nobo. Mi a sugeri como punto di 
prioridad pa tene na cuenta cu tur e puntonan di siguridad 
manera luz y camera y pa prevencion di schimmel pa instala un 
bon sistema di aircondition (AC) pa asina tin bon fluho di aire, 
pa filtra e aire y pa tin mantencion di esakinan. 


Mi ta di opinion cu edificio di Cuerpo Policial San Nicolas tambe 
mester wordo getest, mirando e hecho cu den pasado tabatin 
problema cu schimmel. Schimmel tin tur caminda, den oficina, 
den bo camber, vooral ora tin airco cendi henter dia esaki 
automaticamente ta crea schimmel. 


No mester ta nada malo tanten cu no ta cierto tipo di schimmel 
y cu no surpasa cierto cantidad di e schimmel aki. Pa e motibo 
aki ta importante pa haci un test pa señala si e situacion di 
schimmel na e warda na San Nicolas ta bou di control. 


Pa finalisa ta trabou di Mando Policial pa inventarisa ki 
mantencion mester na e edificionan y alerta na Ministerio. Un 
Ministerio no por haci tur e trabou aki como cu tin mas cu 50 
departamento/fundacion cu ta resorta bou di dje. Ta mando di 
e departamentonan mester tuma nan responsabilidad. 


En berdad ta trabou di Minister pa percura cu su hefenan di 
departamentonan ta carga nan responsabilidad y duna un 
servicio optimal na pueblo mirando cu ta e Minister ta keda 
responsabel pa funcionamento di tur su departamentonan. 


Pero di otro banda hefenan di departamentonan tambe 
tin nan responsabilidad mara na nan funcion y cu esakinan 
mester refleha bek den nan funcionamento, den maneho di e 
departamento y e servicio cu ta wordo duna na pueblo. 


D 


en Cuerpo Policial varios cos no ta bayendo 
manera e mester ta. Tin di nan tin di 


haber cu e situacion financiero, pero mayoria 
di nan tin di haber cu maneho. Den e caso 
aki bedrijfsvoering, mantencion di edificio, 
schimmel ta un di e puntonan di preocupacion. 
Siguridad y salud di nos coleganan ta algo cu 
constantemente mester percura p’e. Tur cu ta 
traha den KPA mester haci nan parti pa cuida 
nan salud, Mando Policial tin su responsabilidad 
den vision, maneho y organisacion y Ministerio 
tin su responsabilidad pa cu e direccion cu ta 
desea pa cuerpo bay y sostene e maneho di 
cuerpo. 


Schimmel sigur tabata un problema pa varios 
aña. Den edificio di Cuerpo Policial San Nicolas 
y Oranjestad, principalmente ex warda di polis 
den Wilhelminastraat. Tin varios coleganan cu 
a bira malo y hasta a wordo perhudica den nan 
rechtspositie. Tur a traha den e mesun edificio 
ey, tur ta di rango halto cu ta pasa gran parti di 
nan ‘shift’ paden. Ami mes y tambe coleganan 
a acerca bureau di Minister di Husticia pa cu 
esaki y e punto aki tin Minister su atencion 
completo. Minister mesora a tuma accion y na 
maart 2022 un mantencion extenso a wordo 
haci na ex warda di polis den Wilhelminastraat. 
Total Cleaning ta haci limpiesa periodicamente 


Parlamentario Alvin Molina (MEP): 
E situacion di schimmel na warda di polis 

inister Ursell Arends, kende ta encarga cu 
Dierenwelzijn, ta contento di e desaroyo 


positivo saliendo for di Centro di Control di Cacho 
(CCC). Mirando e desaroyo aki, a tuma e decision 
cu entrante 1 di augustus 2022 — Centro di Control 
di Cacho (CCC) lo extende su orarionan di servicio. 


For di dialuna pa diabierna, CCC lo ta habri di 8:00 
AM pa 4:00 PM. Asina CCC ta haci su mes mas 
accesibel pa atende debidamente cu cacho of 
pushi cu ta yega e centro. 


E extencion di orario di CCC, tambe ta duna mas 
oportunidad pa esnan cu kier adopta un mascota, 
y cu esaki ta di spera cu e grado di adoptacion lo 
subi na Aruba. Adopta un mascota ta e decision 
mas responsabel cu por wordo tuma, cual ta yuda 
positivamente na e problematica di mascota riba 
caya na mes momento. 


Na comienso di april 2022 minister Arends a 
anuncia cu parti di e National Plan for Stray 
Animals (NPSA) ta pa enfoca riba educacion y 
conscientisacion di e problema, y tambe riba e 
doño su responsabilidadnan ora di scohe pa tin un 


E 


siman aki Minister Xiomara Maduro a ricibi e buki 
“Maternidad, di soño pa realidad” fo’i man di e artista 


sr. Gustave Nouel - Croes y sr. Ramon Todd Dandaré. 
Maternidad ta un bunita buki cu ta ilustra e milager di bida 
y e topico universal di maternidad. 


Den e buki e modelo sra. Zuleika Coffie ta expresa su 
sentimentonan den e proceso di maternidad den forma di 
poesia cu ta keda ilustra magicamente pa e artista local y 
internacional Gustave Nouel. Minister Maduro ta gradici 
sr. Ramon Todd Dandaré y tur otro corector cu a percura 
pa e momento magico aki den bida di un hende muhe 
por a keda expresa den 4 idioma, Papiamento, Hulandes, 
Ingles y Spaño. 


Minister Ursell Arends ta anuncia: 
Minister Ursell Arends ta anuncia: 
Centro di Control di Cacho 
Centro di Control di Cacho ta 
ta 


extende orario di servicio 
extende orario di servicio 


Minister di Cultura Xiomara Maduro a ricibi 


e buki “Maternidad, di soño pa realidad” 


mascota, y promove prevencion di reproduccion indesea. 
Centro di Control di Cacho den su tarea, tambe ta yuda 
educa y informa comunidad riba con pa cuida nan mascota 
adecuadamente. 


Cu esfuersonan di cada un ciudadano nos por reduci e 
fluho di cantidad di mascota cu ta ser bandona. 

inister Plenipotenciario Suplente mr. Ady Thijsen a ricibi 
na Arubahuis e douaneronan cu e aña aki un biaha mas a 


participa na e di 104 edicion di e 4-daagse di Nijmegen; esaki 
despues di dos aña cu e 4-daagse no por a tuma lugar pa motibo 
di Covid 19. Nan ta Marlon Ruiz, Giovanni Davelaar y Oliver Wever. 
Jerrold Tromp cu tambe ta forma parti di e grupo no por tabata 
presente. E aña aki debi na temperatura hopi halto na Hulanda, 
e organisacion di 4-daagse a dicidi pa reduci e evento na tres dia 
di canamento. 


Señor Thijsen a felicita e douaneronan cu e gran logro aki. Tambe 
e mandatario a gradici e cuater Arubianonan pa nan promocion 
grandi pa nan isla natal durante di e cuater dianan di e 4-daagse. 


Diabierna siman pasa e douaneronan a ricibi nan medaya 
durante un ceremonia na Fletcher Hotel na Berg en Dal. Marlon 
Ruiz a haya su medaya pa a participa e aña aki pa di 16 biaha y na 
Giovanni Davelaar cu a cana e aña aki pa di 14 biaha e Vierdaagse. 
Oliver Wever a haya un medaya pa su participacion pa di 6 biaha. 
Finalmente Jerrold Tromp cu a participa e aña aki pa di 4 biaha. 


Banda di e grupo douaneronan cu a participa na e 4-daagse di 
Nijmegen, Arubahuis tambe kier a felicita tur e Arubianonan sea 
individual of den grupo cu a cana e 4-daagse di Nijmegen 2022. 


Douaneronan cu a participa na Vierdaagse 
Douaneronan cu a participa na Vierdaagse 


di Nijmegen a bishita Arubahuis 
di Nijmegen a bishita Arubahuis 

RANJESTAD - Mientras cu oposicion diadomingo ultimo a spera noticia negativo 
den discurso nacional di Prome Minister Evelyn Wever-Croes, e mandatario 


principal di nos pais a trece un resumen amplio di noticianan positivo cu a pasa cu 
nos pais den e ultimo dianan. Un noticia sigur sumamente positivo ta e hecho cu 
Aruba a pasa e evaluacion di Caribbean Financial Action Task Force (CFATF) na forma 
exelente. CFATF ta e organisacion di Caribe, parti di FATF, cu ta encarga cu evalua 
sistemanan financiero di paisnan den mundo. Nan ta mira si nos tin suficiente medida 
di control, pa evita labamento di placa. Nan ta mira tambe con efectivo e sistemanan 
ta, pues si ta gara hende cu ta laba placa, y si ta persigui nan den Corte. 


Paisnan cu no pasa e evaluacion, mester bay den un proceso riguroso di reforma nan 
sistema financiero. Un mal evaluacion di FATF of CFATF ta afecta inversionistanan 
tambe. Inversionistanan internacional ta prefera inverti den un pais cu un bon 
rating, un bon evaluacion. E evaluacion aki ta hopi importante tambe pa nos sistema 
bancario solido, y pa e relacion di nos banconan local cu banconan corespondiente 
internacional. Aruba a wordo evalua aña pasa. Pa esaki nos a cuminsa prepara 
desde 2018 caba. Hunto cu stakeholders di sector publico y sector priva, nos a pasa 
e evaluacion aki. Aruba su sistema financiero ta integro, y nos resultadonan tabata 
excelente. 


Cu esaki Aruba ta e pais number 2 di integridad financiero, Bermuda ta e unico pais 
cu a score poco miho cu nos. “Aruba a demostra cu nos ta tuma integridad en general, 
y integridad financiero hopi na serio. No cu palabra so, sino cu hechos. Berdad cu 
nos no ta ainda na e nivel cu nos mester ta di integridad, pero nos ta riba e bon 
caminda”, Prome Minister a enfatisa. Tambe ta berdad, Prome Ministe a remarca, 
cu lamentablemente aki na Aruba nos a mira ex ministernan cu a wordo persigi pa 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Un discurso nacional di resumen di bon noticia pa nos pais: 
Aruba a pasa e evaluacion di 


CFATF na forma exelente 


labamento di placa. E berdad aki ta uno bergonsoso pa nos 
pais, pero e parti bon ta, cu Aruba a demostra cu nos ta 
tuma accion, investiga nan, persigui nan y nan ta wordo teni 
responsabel. 


Gradicimento 


Prome Minister Wever - Croes ta gradici Banco Central 
di Aruba cu a yuda financia e “National Risk Assesment”, 
pasobra sin esey no por a deteca e riesgonan na tempo pa 
traha riba nan. Tambe tur stakeholders den sector publico 
manera Banco Central di Aruba, FIU/MOT, Ministerio 
Publico, Aduana, Camara di Comercio, Cuerpo Policial, 
Departamento di Asuntonan Economico y Departamento 
di Legislacion. Banda di e stakeholders di sector publico y 
semi publico, tin sector priva manera banco, companianan di 
seguro, companianan di transferencia di placa, companianan 
di ‘trust services’, notarionan, abogadonan, real estates, car 
dealers y joyerianan. 


Concluyendo Prome Minister, den nomber di Gobierno di 
Aruba, ta gradici tur miembro di e stuurgroep AML/CFT, 
DWJZ y Minister di Finansa Xiomara Maduro pa e trabounan 
haci durante e proceso aki. Ta felicita tambe Aruba completo 
cu e resultado positivo aki. Nos pais ta den luz positivo y nos 
mester ta gradici pa esaki. 

Tres hoben bisti na preto ta 
bati riba porta y bentana 


Dialuna 3’or di marduga, central a dirigi un patruya cu 
urgencia pa un cas na Pos Chikito Complex relaciona 
cu un situacion sospechoso c’un ciudadano a denuncia. 


Na e sitio polisnan ta papia cu e señora di inicial G. 
kende ta declara tabatin tres hoben bisti tur na preto, 
tabata bati na su porta y bentananan di e cas pero e no a 
habri nada pa permiti nan drenta e cas. 


Unicamente el a informa cu tur tres hoben tabata bisti 
na preto y despues a bandona e sitio y esaki a pone 
cu polisnan a core den vecindario en busca di e tres 
Zorronan aki pero no a topa cu ningun sospechoso. 


Un caso en berdad sospechoso pero e ta birando algo 
cu ta tumando luga cu frecuencia caminda cierto 
individuonan ta subi tereno of drenta cura di hende, pa 
mira si tin hende na cas of no, caminda e unico intencion 
lo ta pa mira sin doñonan no ta na cas pa e ora drenta y 
comete actonan di ladronicia. 


E ta un desaroyo cu a bin ta aumentando hopi den ultimo 
lunanan y caminda polisnan ta hayando mas y mas keho 
di hendenan desconoci cu ta subi propiedad di otro den 
un intento pa horta. 


Hoben ta pidi pa mira oloshi 
y ta Sali na careda cu oloshi 


Dialuna atardi pa 3.30 polis a wordo dirigi pa un joyeria 
Omega cu ta keda na altura di Hyatt Hotel pa un caso di 
ladronicia cu a tuma luga den e luga. 


Eynan polisnan a wordo acerca pa un homber kende a 
informa nan c’un rato prome un hoben desconoci pa su 
persona, a horta un oloshi y Sali na careda bay for di e 
sitio. 


El a duna descripcion di e tipo y polisnan a core den 
direccion di McDonald, Setar, Hostaria Da Vittorio 
Restaurant y den vecindario di Rat Land pero no a topa 
cu e hoben ladron aki. 


Ora cu polisnan a bay bek na e joyeria Omega, nan a 
ser informa cu e hoben ladron a drenta den e luga y 
den bon manera a pidi pa mira un oloshi cu el a pone 
na su man pero despues a pidi pa mira y pas un otro 
oloshi. 


Sinembargo manera cu el a pone e oloshi na su man, e 
hoben ladron a Sali na careda cu e trahado di e joyeria 
su tras pero na altura di Rat Land el a perde e ladron 
for di bista. 


E a calcula cu e ladron ta un tipo di 20 aña kende 
tabata bisti c’ujn short di basketball blau cla, un shirt 
blanco y tabata un hoben blanco cu cabey bruin. Polis 
a tuma tur informacion for di e trahado y a informa 
central di polis di e caso. 


Otro chauffeur cu 
demasiado alcohol 


den sistema 


Diasabra anochi durante di un control general di 
trafico na altura di Bernhardstraat na altura di Misa 
Santa Theresita, polis a ordena chauffeur di un auto 
Toyota Tercel pa para pa pasa dor di un control, loke 
a wordo haci tambe. 


Polisnan a papia cu e homber di inicial H. kende a 
duna tur su cooperacion pa e control aki y el a pidi 
pa pasa e test cu e aparato Alco Sensor IV cu ta 
determina e nivel di alcohol den sanger di e persona 
loke e chauffeur a coopera pa haci tambe. 


Sinembargo na tur tres ocasion cu e mester a supla, e 
homber tabatin problema pa haci esaki, loke a duna 
un indicacion cu e ta bou influencia di alcohol y polis 
a bay over na detene e persona aki pa core auto bou 
influencia. 


Den fin di siman cu ta tras di lomba, tin mas cu 
dies caso cu polisnan a atende cu chauffeurnan bou 
influencia di alcohol. 

iasabra atardi 23 di juni. Den scurito despues di bahada di 
Solo, un auto ta parkeer pocopoco bou dje palo di kwihi 


di mal ehempel aya na highway 69 na Calabas. Prome cu e 
paga luz y motor, e chauffeur ta hala un rosea largo y pisa. Su 
bista ta keda fiho riba e entrada dje famoso y unico Domino 
Square Garden na mundo, e tempel di domino caminda 
ultimo tempo sla a coy su curpa sin fin. Suavemente, sin kita 
su mirada firme for dje porta, e ta sacudi cabes y murmura 
“Not this time baby ... awe un otro gay lo canta.” Cu paso 
dicidido e ta crusa caminda, habri e porta dje establecimento 
y keda para den esaki p’un fraccion di seconde pa su bista 
custuma n’e claridad paden. Pocopoco e cacofonia di 
harimento, papiamento, y gritamento den e bar ta baha n’un 
murmuyo, y tur esnan cu a bira cara y wak Snor Perez para 
den entrada, a haya e mes un gevoel ... su aura e anochi ey 
tabata diferente. 


Wel, shonnan amante di “cutting edge” domino, ta manera 
cu e showdown dje anochi ey, e bataya entre Team SNOR y 
RANGERS DT, a start, un y tur den Team Snor por a observa 
y deduci cu e aura di Snor por ta a cambia, pero su style di 
hunga domino no. For di tempran palo a cuminsa coy Snor 
su curpa! Wega tras di wega ta bay perdi, y mes ora capitan 
di team, Ms. Margo, a duna instruccion cla y raspa pa un y 
tur den team Snor “step up to the plate” si no e storia dje 
anochi ey lo bay caba atrobe manera ultimo biahanan ... bou 
dje palo di kwihi! Rangers DT no a bin pa haci wega! Den 
prome buelta, mientras Snor ta hayando sota tras di sota, e 


Team Snor is back in town y cu hopi curashi! 


otro integrantenan a hiba un bataya formal y cu score di 
11-7, Team Snor ta drenta halftime c’un bentaha. 


Despues dje pasapalonan tremendo, segundo tempo ta 
cuminsa y ta bira bisto cu en berdad Snor ta den un racha 
di malora pasobra te hasta sapato blanco a cuminsa 
yobe! Rangers DT sensacionalmente ta empata e wega 
na 17-17! E gritonan histerico di victoria di Rangers ST ta 
rezona den full e luga ... “BLUE, BLUE, BLUE!” 


Bou “high tension” e bataya ta gatia bay dilanti ... 18- 
17, 18-18, 19-18, 19-19 ... e barco di Team Snor ta ariba 
lama bruto, pero captain Margo tin e timon duro wanta! 
Captain Margo ta duna Snor un “aanwijzing” y ponele 
saca e koki Chines for di cushina per direct! Team Snor 
ta pika dilanti cu 20-19, y por ultimo, despues di no por 
a gana un solo wega, Snor Perez hunto cu Chef Han ta 
gana e wega crucial pa pone Team Snor back in town 
cu score di 21-19! Otro candeloso anochi di drama y 
sensacion n’e unico y mundialmente famoso Domino 
Square Garden na Calabas! 

efinitivamente tur cos ta mustra cu Ronaldo tin cu bay 
hunga bek pa Manchester United ya cu no tin ekipo na 


e momentonan aki cu kier su servicio. Presidente di Atletico 
Madrid, Enrique Cerezo, den un declaracion haci na prensa, a 
mustra cu pa su persona ta realmente un locura esun cu a bin 
cu e noticia falso aki cu Atletico lo ta tras di Ronaldo. “Mi ta 
enfatisa cu Ronaldo no ta den nos plan, nos tin un tremendo 
ekipo, un tremendo entrenado y nos ta cla pa e temporada 
nobo,” e Presidente a trece dilanti. 


Ayera durante di un wega di preparacion di e ekipo, fanaticonan 
di Atletico Madrid a presenta un pancarta riba cual nan ta bisa 
cu Ronaldo no ta welkom den e ekipo loke ta laga e Portugues 
cu e unico opcion di sirbi su contract cu e tin actualmente cu 
Manchester United. 


ERIKSEN: 


Den un wega tras di porta cera, e ekipo di Manchester United 
a supera e ekipo di Wrexham United cu anotacion di 4-1 riba 
cual wega no tin mucho informacion. Loke si a bira conoci ta e 
hecho cu e medio campista Danes, Christian Eriksen, a haci su 
debut den medio campo pa United y el a anota un di e cuater 
golnan. 


Tambe a ser confirma cu e defensa central di Argentina, 
Lisandro Martinez kende a wordo cumpra for di AJAX, tambe a 
debuta den e wega aki, lagando un bon impresion atras. 


FERMINO: 


Despues di salida sorpresivo di Mane for di e ekipo di Liverpool, 
e posibilidad ta grandi cu otro hungado grandi lo bandona e 
ekipo di entrenador Klop, esta e delantero Brasilero, Roberto 
Fermino. E hungado di 30 aña ultimo temporada no a mira 
mucho accion como titular y mester a keda contento di drenta 
den di dos tempo y cu contractacion di e delantero Darwin 
Nuñez for di Benfica, e ta mira cu su minuutnan lo bira ainda 
menos. 


Sane ya caba a bandona Liverpool y a bay hunga pa Bayern 
Munchen y parce cu Fermino lo ta den combersacion cu 
Juventus di Turin riba su traspaso pa cual e ta sumamente 
inspira pa haci. 


E posibilidad ta existi tambe cu Juventus inicialmente lo por 
huur Fermino for di Liverpool pero negociacionnan ta tumando 
luga. 


DUMFRIES: 


Henter Inglatera a spera e ekipo di Manchester United converti 
su mes den e ekipo cu lo haci mas cambio pa e temporada 
nobo pero tur hende te ainda ta decepciona pa e forma con e 


Redu di futbol 
Redu di futbol 
Presidente di Atletico Madrid 
Presidente di Atletico Madrid 


no kier tende di Ronaldo 
no kier tende di Ronaldo 


ekipo a actua den e periodo di transferencia aki. 


E ekipo di Erik ten Hag a contrata e defensanan Lisandro 
Martinez di AJAX y Malacia for di Feyenoord, tambe 
ta contrata e medio campista Eriksen pero no a logra 
di haya e centro delantero cu tur hende ta kere cu e 
ekipo tin mester. Sinembargo otro nomber cu ta wordo 
menciona den ultimo dianan, ta di Denzel Dumfries cu 
ta hungando pa Inter Milan pero cu ten Hag lo kier den 
su ekipo pa e forma e parti ofensiva den un ekipo pero 
ainda no tin mucho claridad si lo logra e transaccion 
aki. 

di placa aki den un solo paga pero e ora e lo ricibi e 
suma di $602,5 miyon of e lo por cobra e premio riba 
un periodo di 29 aña caminda tur aña e lo ricibi un 
pago di $26 miyon. 


E premio mayo di Mega Millions no a ser gana for 
di dia 15 di April di e aña aki, loke a pone aumenta 
tur siman, mescos cu Lotto pa Deporte di Aruba y 
mescos tambe tin sorteo dos bes pa siman. 


N 


o ta na Aruba so tin un loteria cu ta pagando 
un suma miyonario, esta Lotto pa Deporte cu e 


suma di casi 3 miyon florin pero na Merca e siman 
aki, esta diabierna venidero, e conocido loteria Mega 
Millions, tin un premio grandi cu a alcansa e total di 
$1.025 miyon, o sea 1 biyon dollar. 


Esaki ta di tres ocasion den historia di e loteria aki, 
cu e premio grandi ta alcansa un biyon dollar segun 
Wall Street Journal a publica ayera den su edicion y 
e ta bira e di tres premio mas grandi den historia di 
Mega Millions y e di cuater mas grandi den historia 
Mericano. 


Na 2018 un persona residencia na South Carolina a 
yega di gana e premio di mas grandi cu tabata pa un 
suma di $1.6 biyon c’un loteria cu el a cumpra pa e 
suma di $2 y segun calculacionnan haci pa expertonan, 
e posibilidad pa un persona gana e premio aki, ta di 1 
riba 302 miyon. 


E ganado di e premio grandi aki, lo por cobra e suma 


Mega Millions cu premio grandi di 1 biyon dollar 

ombati corupcion y labamento di placa ta 
prioridad. Siman pasa tabata sin duda un siman 


hopi importante. Gabinete Wever-Croes II cu Premier 
Evelyn Wever -Croes na timon, semper a pone pueblo 
na prome luga. Nan ta compromete nan mes y nan ta 
cumpli. 


Premier Evelyn Wever-Croes a priminti cu lo bringa 
corupcion. Awor e instituto Internacional Caribbean 
Financial Action Task Force (CFATF) tambe a confirma 
cu e esfuersonan di Gobierno bou liderazgo di Evelyn 
Wever-Croes, a duna Aruba un evaluacion excelente 
den combati labamento di placa y corupcion. Esaki 
no kiermen cu nunca mas lo tin corupcion pero esaki 
kiermen si cu corupcion no lo keda impune. Cu esaki 
e forma cu partido AVP y su lider tabata haya placa di 
campanja tin cu stop. 


Roberto Rincon 


Pa esnan cu por a lubida, durante campanja na 
september 2013, Mike Eman a haya un donacion di 
Roberto Rincon di 50.000 dollar pa su campaña politico. 
Roberto Rincon ta un criminal Mericano-Venezolano 


MEP ta felicita Evelyn Wever-Croes y Gabinete 


Wever-Croes cu logronan grandi pa pueblo di Aruba 


cu a wordo condena recientemente pa cumpra 
functionarionan den Gobierno pa haya su gusto. Y na 
Aruba despues di a haci e donacion cuantioso ey na 
Mike Eman, Roberto Rincon a haya permiso y tereno. 
E caso aki ta bou di investigacion ainda. 


Awor cu e leynan cu Gabinete Wever-Croes a introduci 
y cu e evaluacion di CFATF, e tipo di fechorianan aki 
manera esun di Mike Eman, no lo por pasa mas. 
Danki Gabinete Wever-Croes pa cumpli cu e promesa 
di combati e tipo di labamento di placa y corupcion 
aki. 


Partido MEP ta gradici tambe e stuurgroep AML/ 
CFT y DWJZ cu a lidera e trabounan pa asina Aruba 
logra un resultado excelente di e evaluacion di CFATF. 
Partido MEP ta gradici Minister di Finansa Xiomara 
Maduro cu a brinda asistencia cu su experticio den 
e proceso aki. Danki tambe na Minister President 
Evelyn Wever-Croes pa e logro aki. Pabien Aruba cu e 
resultado positivo aki. Pa Partido MEP y pa Gobierno 
di Aruba, combati corupcion y labamento di placa ta 
prioridad 

WILLEMSTAD - Cu un energia admirabel 
y vigoroso e parlamentario Sheldry Osepa ta 
cumpliendo cu su deber pa apoya causanan noble 
den nos pais y alabes denuncia situacionnan cu ta 
viola principionan basico y nos democrasia den 
su dependencianan. Siman pasa ela bolbe ricibi 
informacion informacion tocante e situacion na e 
gabinete di Minister Plenipotenciario na Hulanda. 
Ta parce cu e situcion aki merece atencion agudo. 
E informacion cu suscrito a ricibi ta trata di un 
forma di “bullying” fastioso. E informacion ta 
asina chocante cu e no ta cuadra den e maneho 
di gobierno y p’esei no por permiti e tipo di 
acusacionnan aki sigui biba. 


Den pasado recien tabatin hopi disgusto na 
e kabinete di Minister Plenipotenciario y no 
por permiti e tipo di disgustonan aki atrobe y 
na momento cu Osepa a scucha e dolor di e 
trahadonan, esaki a hasi un impacto grandi. Ora 
cu por ehempel un mama cu dos yiu preciona 
sikicamente, tuma retiro boluntario pa evita 
di acepta cosnan straño, esei ta lanta hopi 
interogante. Osepa hunto cu un colega a analisa 
un parti chikito di e situacion aki den e vlog: “Den 
Reses”. E programa riba internet aki ta pasa tur 
diamars y diahueps dos’or. Como parlamentario 
Osepa a vocifera e dolor di e trahadonan publico. 


Esaki ta conta sigur si considera e trabou 
meritorio cu trahadonan publico ta desplega tur 
dia. Na momento cu tin lo minimo indicacion cu 
ambtenarnan cu sagradamente ta gana nan pan 
pa cria nan famianan ta wordo di ‘bully’ dor di 


Sheldry Osepa por la goma: 


Gobierno no por permiti forma di 


“bullying” na Gabinete Plenipotenciario 


politiconan, ta obligacion di tur representante di 
pueblo, pa atende esaki. Nos no mag acepta nunca 
cu ta crea un cultura di miedo y un ambiente di 
oprecion pa trahadonan di gobierno. 


Na momento cu esaki bini dilanti ta nos obligacion 
pa contraresta esaki den e forma mas categorico 
cu ta existi. Ta nan tarea tambe pa analisa e 
situacion cabes friu y purba cu tur forsa pa crea 
un atmosfera y ambiente sigur pa empleadonan 
publico. Cualke otro escoho lo disluci e maneho 
y merece atencion. Ora un ambtenar sclama su 
dolor, nos mester crea un cultura di oido y nunca 
mata e mensahero. Den cuadro di e situacion na e 
gabinete di Minister Plenipotenciario na Hulanda 
mester evita tur duda y trece e claridad necesario. 


Diamars 26 di Juli 2022 


20 


WILLEMSTAD – Ta reina preocupacion serca algun mayor, 
cu ainda no tin informacion si nan ta haña skol pa nan yiu 
na un skol special pa e aña escolar nobo. E mayornan su 
preocupacion ta pasobra ainda nan no a ricibi informacion 
serca gobierno. Minister di Enseñansa, Sithree van Heydoorn 
a splica cu gobierno ta aplica un modelo nobo pa manda 
alumnonan scol special. E comicion cu ta hasi e evaluacion 
aki, no tin solamente e tarea aki, pero pero tambe pa crea 
e structura despues cu SVB a bisa cu e no ta paga mas pa 
profecionalnan evalua cua ta e muchanan cu mester bai 
enseñansa special. Segun minister van Heydoorn, tin un 
modelo cu ta usa na Aruba, sin cu intervencion di SVB ta 
necesario. 


Corsou a aserca Aruba riba e structura aki y mientrastanto a 
tuma luga na Aruba, algun entrenamento pa miembronan di e 
Comicion di Corsou. Di e forma aki e personal cu den futuro 
ta encarga cu e trabou aki, a haña e training necesario. SVB 
a dicidi cu e no ta paga sicologonan mas pa hasi e trabou. 
Na Aruba tampoco esaki no ta e caso. Na Ministerio di 
enseñansa, tin den servicio dos persona conforme nan estudio, 
cu ta capasita pa hasi e trabou di evaluacion di e muchanan. E 
dos personanan aki ta e motornan principal den e comision di 
Corsou, pa hasi e trabou. Pero den formacion di e departamento 
cu mester institui, lo tuma mas persona cu ta tambe ta capasita 
pa hasi e trabou. Asina minister van Heydoorn a sigi splica. 


Tardansa 


Relaciona cu preocupacion di e mayornan, pasobra nan no 
ta ricibi informacion serca gobierno, mientras cu apertura di 
aña escolar nobo ta aserca, minister van Heydoorn a referi na 
e proceso. E mandatario a splica cu un mayor no tin contacto 
directo cu e comicion of personanan den e ministerio di 
enseñansa, cu ta evalua e muchanan. 


E proceso ta cuminsa na scol. Tur mucha ta cuminsa den 
grupo 1 sigi bai den e otro gruponan. Durante di e desaroyo ei, 
e docentenan ta haña indicacion di capasidad di e mucha. Na 
nan turno, e scolnan ta identifica e muchanan cu no por sigi 
enseñansa regular. Un evaluacion ta sigi si ta miho pa e bai 


Mayornan ta preocupa pendiente di informacion: 


Gobierno tin maneho nobo pa 
referi alumno na scol special 


enseñansa special. E scol ta aserca e mayor y informa 
un ke otro, indicando cu ta bai evalua si e mester bai 
enseñansa special. E mayor ta yena un formulario cu ta 
bai pa e comicion cu ta bai hasi su trabou. E minister ta 
reconoce cu actualmente tin un tardansa, pero cu esei 
no ta pasobra e comision no a funciona manera mester 
ta. E tardansa ta surgi pasobra e comision ta ricibi e 
formularionan, cu no ta suficiente. 


E comision mester ta na altura tambe kico e otro 
informacionnan di e mucha ta, entre otro raportnan. 
Esaki a pone cu cada bes e secretario di e comision 
mester a aserca e scolnan pa haña tur informacion di e 
mucha pa por hasi e evaluacion. ‘Te’sei principalmente 
a ocaciona e tardansa’. Mientrastanto e presidente 
di e comicion a informa minister van Heydoorn cu e 
comision mester a hasi hopi esfuerso pa dispone di tur 
e datonan. 


Actualmente tin 80 caso cu a evalua. Den curso di e 
siman aki e comision lo manda e evaluacion pa e 
scolnan. E mayornan por ricibi resultado di evaluaion 
di nan yiu. 

WILLEMSTAD - E parlamentario di fraccion di Partido Nacional 
Sheldry Osepa kier sa ki dia a manda e asina yama “protocol 
cameratoezicht Curaçaohuis” pe personal. E kier sa tur e motibonan 
dicon a pone camera den edificio di gobierno. E kier sa si ta berdad 
cu e Minister Plenipotenciario ta reclama empleadonan na e gabinete 
tocante uso di whatsapp, bistuario of orario di trabou siendo e mes 
ta den exterior. Tin un situacion caminda un hende ta menasando 
minister plenipotenciario 12 aña caba y Osepa kier sa si e ta un 
peliger pa e personal y propiedad di e oficina. 


WILLEMSTAD – Na Corsou, mescos cu sobra 
di mundo, gruponan di riesgo mester ta alerto riba 
Monkeypox. Profesor Ashley ora cu e monkeypox 
a surgi, na Corsou dokter Gerstenbluth a informa 
dokternan di cas ampliamente. Entre otro a repasa. 
Mientrastanto e cifranan di monkeypox ta subi rond 
mundo. Organisacion Mundial di Salud (WHO), a indica 
cu e paisnan mester ta bon ekipa cu informacion. Segun 
dokter Duits, e informacion mester bai principalmente 
pa e gruponan di riesgo. 


Den tur pais caminda tin Monkeypox, a constata cu 
casi 95% di e pashentnan ta hende homber cu tin sex 
cu hende homber regularmente y cu diferente partner. 
Duits a indica cu ta hustamente den e grupo ei, e virus 
a drenta. Mester realisa cu e virus no ta discrimina. 
Cu enfasis profesor Duits a bisa cu no ta trata di 
discrimacion ni tampoco stigmatisacion di hende, 
pero e grupo di riesgo ta esun cu ta hopi activo den un 
plataforma. E virus por expande bou di cualke actividad 
caminda cu hendenan tin contacto intimo cu otro na un 
manera frecuente. 


E grupo di hende homber cu tin sex cu hende homber, 
ta un di e gruponan ei caminda cu e virus a drenta den. 
Y si den un temporada cortico bo tin contacto intimo 


Carls Manuel a pone camara di observacion sin informa personal? 


Profesor Ashley Duits: 
Gruponan di riesgo mester ta alerto riba Monkeypox 


cu diferente persona, na un frecuencia hopi halto, no 
ta importa e virus ta ken bo ta. E virus por expande, 
pasobra e Monkeypox ta base di contacto intimo, e ta 
infecta hende di un pa otro. 


Ela surgi den e grupo di homber cu homber cu tin 
relacion sexual xu otro, pero e resulta den kualke otro 
grupo. ‘Pero na e momento aki ta den e grupo aki e ta 
expande su mes rapidamente, pasobra e actividadnan ta 
duna chens pa expande’. 


Actualmente e cantidad mas grandi di e casonan 
di Monkepox ta na Europa y teniendo cuenta cu ta 
temporada di Festival y carnavalnan, e informacion 
mester yega serca tur hende cu nan mester cuida nan 
curpa, Duits ta sigi bisa. 

COMUNIDAD 


FORTALEZA PA FAMIA. 


Scirbi pa Pastor marcel Balootje. 


NO CONSENTI, NI TAMPOCO, ASOCIA CU MALDAD 


1 Corintionan 15:33 ta bisa: Mal compania ta daña bon custumber. 


Den e tempo cu nos ta bibando, nos oracion mester ta constant, pa asina evita cu maldad, ta drenta nos curason , nos 
cas y nos famia. Nos mester keda vigila y ta wowo habri pa nos no participa den ningun clase di maldad, pasobra tin 
biaha algo chikito por tin consecuencia grandi, si nos no ta alerta. 


Pa cuminsa mester tene cuenta masha bon cu kico nos ta desea, y locual nos ta papia,, tin hopi di bisa den locual nos 
ta cosecha. Ta dificil pa desea malo constantemente pa otro y pensa cu bon mester bin pa bo, sabi cu bo pensamento 
no ta cuadra cu boluntad di Dios, pasobra Dios ta conoce cada intento di nos pensamento, pesey nos kier spiertabo, 
pa no consenti, ni tampoco asocia cu maldad. Hopi biaha hende ta parce inocente, pero nan ta e motor di maldad, pa 
haci daño na otro, asina ta tira piedra sconde man , dunando cooperacion pa maldad tuma lugar. Mundo no a cambia, 
ta hende a cambia, influencia door di maldad, perdiendo respet den tur cos, rebeldia contra tur locual ta bon, y mas 
cu tur cos alehando for di Dios. 


Salmo 1:10 ta bisa: Mi yiu si pecadornan tenta bo no consenti. Nos ta yama como reconciliador, nos no ta yama como 
pegador di candela. Nos ta yama pa trece pas y no pa trece pleito y violencia. Pesey nos mester tene cuenta cu cada 
conseho cu ta sali for di nos boca, cada conseho mester ta yena cu e palabra di Dios, pa duna crecemento na esun 
cu mester di dje. Nos ta bibando den un tempo cu Hubentud mester di conseho. Matrimonionan mester di conseho. 


Famia mester di conseho, pero nos ta den e tempo cu tin conseheronan diabolico ta cana rond cu no tin temor di Dios, 
cu ta pone yiu contra mayor, y esposo contra esposo, pasobra nan no conoce e Berdad y ta haci tur cos riba propio 
forsa. Tene cuenta cu cada biaha cu nos bay contra palabra di Dios, nos a drenta un guera cu ta imposibel pa gana, 
pasobra esun cu bo ta bringa contra dje ta Todopoderoso. 


Nos mester rechasa , mentira y odio, calumnia,orguyo, inmoralidad , y no smile, of like sabiendo masha bon cu e 
cosnan ey no ta bon, y no ta agrada Dios. 


Ora hende ta apoya maldad, poco poco bo ta drenta den e caminda di malbado, y pa tristo cu por parce, bo por ta 
sabi, pero bo ta mustra bobo, ora bo ta bay contra Dios y su Palabra. 


Romanos capitulo 16:17+18 ta bisa: Mi ta roga boso, rumannan , tene na bista esnan cu ta causa division y strobacion, 
contrario na e siñansa cu boso a haña y aparta boso for di nan. 


Pasobra sorto di hendenan asina ta esclabo , no di nos Señor Hesus Cristo , ma di nan mes apetit,y cu nan palabranan 
suave y agradabel nan ta gaña curazon di inocentenan. 


Poverbionan 4:14 ta bisa: No pasa riba e bereha di malbadonan, y no subi e caminda di hombernan malbado. 
Proverbionan 24:1 ta bisa: No sea envidioso di hende malbado, ni desea di ta hunto cu nan, pasobra nan curason ta 
planta violencia, y nan lipnan ta papia calamidad. No ta tur cos cu nos tende hende papia mester ripiti,of like, of share, 
pasobra awendia maldad ta move den papel di regalo. 


Sinceramente, Pastor Marcel Balootje. 


“Dios ta Amor…Y amor ta Dios, Maske mi no ta na e mundo aki, tur dia 


lo mi ta banda di boso curason, mi por stens di loke Senjor ta hacie” Salmo 33 


Cu profundo tristesa pero conforme cu boluntad di Dios, nos ta anuncia cu a fayese: 



Delwin Lindor Maduro 


Mihor conoci como “ Prince D’’ 


*04-09-1991 - † 24-07-2022 


Na number di su: 


Mayornan: Elvira y Robert Maduro 


Rumanan: Aschwin y Glendeline Maduro Schoop 
Sherwin Maduro 


Pareha Stima: Gislaine Martijn 


A stime como yui: Ishandrew Martijn 


Suegra: Jenny Martijn Wouters Gian-Paul 
Veronica L. Wouters 


Unico Subrina: Aschline Maduro 


Wela y welonan: Inocencia (Chena) y † Casimiro 
(Modesto) Maduro †Graciela Ridderstap 
†Fransisco Quandus 


Tanta y Omo nan: Sonia y Atilio Marin Lourdes 
y Frank Leest Ineida y Reuben Mau Asam 
Elviro Y Shirley Ridderstap Nelson y Germania 
Ridderstap Eddy y Maria (Marietje) Ridderstap 
Franklin Leonilda Ridderstap 


Prima y primonan: Gianaika, Yaiskibelle, 
Djurick, Luzdary, Solmaita, Kelvin, Jadey, 
Ryan, Edgar, Eldrich, Elviro Jr.,Elgin, 
Shermaine, Charmaine, Chanella, Charissa, 
Hose Angelson, Lisette, Enrique, Edison, 
Lydiamaria, Franchesca. 


Na Staff y Personal di Nagico Aruba y 
specialmente Nagico Road & Claims Services 


cu un perdida di un gran colega cu sigur lo hasi 
falta. 


Demas Famia: Maduro, Briceño, Ridderstap, 
Martijn, Wouters, Schoop, Marin, Leest, Mau- 
Asam, van der Biezem, Karim, Fonseca, Patterson, 
Yarzagaray, Quandus, Hernandez 


Acto di Condolencia lo tuma lugar Diabierna 
29 di Juli 2022 di 7’or pa 9’or di anochi na 
Adpatres Funeral Home & Crematorium 


Ta invita demas famia, bisiña, amigo- y 
conocirnan, pa e acto di Entiero cual lo tuma 
lugar Diasabra 30 di Juli 2022, di 1’or pa 4’or 
di atardi na Misa Cristo Rey na Brazil. Despues 
nos defunto stima “Prince D” lo sali pa Santana 
Catolico na San Nicolas 


Nos ta pidi disculpa si den nos tristeza nos por 
a lubida algun familiar y conocir di nos difunto 
stima. 
Staff y personal di Ad Patres Funeral Home & 
Crematorium ta extende nos mas sentido pesame 
na famianan di e fayecido. 

Gradicimento / Invitacion 


Di profundo di nos curason nos ta gradici tur hende 
cu di un of otro manera a mustra atencion, amor y 
cariño durante bida, fayecimento y despedida di nos 
querida casa, mama, wela, bisawela, ruman, tanta y 


amiga: 


Sra Antonia G. Dirksz-Greaux 


Chichi, Antonia of Dudu 


Boso muestra di atencion ta di hopi aprecio y 
un gran sosten pa nos. Un danki na un y tur cu 
a manda carchi, krans, whatsapp, email y a hasi 


yamada nan telefonico. 


Un danki ta bai na personal di Ambulance. 


Tambe na Aurora Funeral Home pa cu su bon 


servicio y atencion. 


Boso muestra di atenshon tabata un gran consuelo 


pa nos. 


Albes nos kier a invita pa 2 Santo Sacrificio di misa 
cual lo tuma lugar na Misa Inmaculada Concepcion 


na Sta Cruz 


Diahuebs 28 di juli 2022 pa 7’or di anochi 


Diasabra 30 di juli 2022 pa 7’or di anochi 


Despues di misa di diasabra lo tin oracion na cas 


Urataka 6-C 


Bo(so) presencia lo ta altamente aprecia. 


Those we love…don’t go away. 


They walk beside us every day. Unseen, unheard, but 
always near,still loved, still missed and forever dear. 


Cu dolor na nos curason, nos ta participa fayecimento di 


nos ser stima: 


Sr. Louis R.F. Pâris II 


Cariñosamente yama “Chito” 


*28-11-1941 - †20-07-2022 


Lagrima y flornan por seca, su recuerdonan y tur loke el a haci 
y significa pa nos, cu lo keda graba pa semper den nos mente y 


curason. “Cerca Dios mi alma ta na paz, ta di DJ’E mi salbacion ta 


bin” Salmo 62:1 


Cu dolor na nos curason, nos ta participa fayecimento 


inesperadamente 
di nos ser stima: 


Sra.vda. Matilda Angela-Erasmus 


Cariñosamente yama “Tila” 
*29-08-1940 - †20-07-2022 

Gradicimento 


Antonio Silverio Croes 


Mihor conoci como Silvio 
*17 januari 1948 - †19 juli 2022 


Den nomber di famia nos ta gradici tur 


persona cu a duna nan atencion durante e 
dianan dificil di enfermedad, fayecimento y 


intiero di nos difunto stima. 


Nos ta gradicido pa tur e mensahenan di 
forsa y condolencia cu a wordo manda 
via telefoon, whatsapp, facebook of otro 


medionan social. 


Nos ta gradici specialmente dokter Diantha 


de Cuba, Omar Ras y Carlos Peterson 


pa nan conseho, apoyo y ayudo durante 


enfermedad di nos difunto stima. 


Tambe un danki ta bai na staff y personal di 
Aruba Aloë Balm N.V. pa e atencion special 
durante entiero y na Aurora Funeral Home 


pa nan tremendo servicio. 


Dios ta amor i amor ta Dios. 
Maske mi no ta na mundo aki, tur dia lo mi ta 
banda di boso Curazon, mi por stens di loke 


Señor ta hasi. Salmo: 33 


Cu dolor na nos curazon nos ta participa 


fayecimento inespera di nos ser stima: 


Regina Elvira Tromp 


Cariñosamente yama “Tanchi Ina” 
* 07 - 09 – 1960 - † 13 - 07 - 2022 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”Salmo 33 
Cu dolor na nos curason nos ta participa 


fayecimento di nos ser stima: 


Sr. Lucio A. Krosendijk 


Cariñosamente yama “Lucho” 


*08-06-1961 - †26-07-2022 


Acto di entiero lo wordo anuncia despues 

“Señor ta mi wardador, mi’n tin falta di nada Den 
cunucu di yerba berde e ta ponemi sosega. E ta 
hibami na awa trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Avelina Aurita Maduro 


Mihor conoci como: “Evelin” 


*28-07-1946 - †24-07-2022 


Acto di entiero lo wordo anuncia despues. 


“Señor ta mi wardador, mi’n tin falta 


di nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. 


Salmo: 23 
A fayece: 


Marie O. Borange 


*13-10-1949 - †26-07-2022 


Acto di entiero lo wordo anuncia 


despues 


Canta grandesa di Señor huntu cu mi, ban alabá su Nomber tur 
huntu! M’a acudi na Señor: El a scucha mi, El a libra mi di tur mi 
temornan. Esnan ku fiha riba djE lo bria y nan cara lo no keda na 


bèrguensa. 


Cu dolor na nos curason, nos ta participa fayecimento di: 


Sr. José D. Tromp 


Cariñosamente yama “Jossy” 


*18-01-1948 - †22-07-2022 


Acto di entiero lo wordo anuncia despues 


Laga tur loke ta spera mi ta bunita 


Laga tur locual cu mi encontra na caminda ta 


bunita Laga tur locual cu mi laga atras keda bunita 


y Laga esakinan termina den tur buniteza. 


Cado Wever. 


Cu dolor na nos curason, nos ta anuncia 


fayecimento di nos ser stima: 


Rudolf Benito Mackintosh 


(Benito, Mack, Dolf) 


*23 maart 1954 – † 23 july 2022 


